ఎన్‌పీఏలు ఎందుకు పెరుగుతున్నాయి..!
- బ్యాంకుల్ని ప్రశ్నించిన పార్లమెంటరీ కమిటీ
- ప్రభుత్వ బ్యాంకుల పనితీరుపై పెదవి విరుపు
- తగిన కార్యాచరణతో రావాలంటూ ఆదేశాలు
న్యూఢిల్లీ: దేశీయ బ్యాంకింగ్‌ రంగంలో నిరర్థక ఆస్తులు (ఎన్‌పీఏలు) అంతకంతు పెరిగపోతుడడం పట్ల పార్లమెంటరీ స్టాండింగ్‌ కమిటీ బ్యాంకులపై సీరియస్‌ అయింది. సమస్యకు అసలు కారణాలను బ్యాంకుల అధినేతలను.. ఇండియన్‌ బ్యాంక్‌ అసోసియేషన్‌ (ఐబీఏ) సభ్యుల నుంచి అడిగి తెలుసుకుంది. సీనియర్‌ ఎంపీ విరప్ప మోయిలీ ఆధ్వర్యంలోని ఆర్థిక వ్యవహారాల పార్లమెంటరీ స్టాండింగ్‌ కమిటీ సోమవారం బ్యాంకర్లతో విస్తృత సమావేశం నిర్వహించింది. ఈ సందర్భంగా బ్యాంకులో పేరుకుపోతున్న నిరర్థక ఆస్తుల సమస్య పరిష్కారానికి గాను తగిన కార్యాచరణతో (రోడ్‌మ్యాప్‌తో) ముందుకు రావాలని సూచించింది. నిరర్థక ఆస్తుల విషయంలో రుణాలు తిరిగించలేకపోతున్న వారందరినీ కార్పొరేట్ల మాదిరిగా ఉద్దేశపూర్వక ఎగవేతదారులుగా పరిగణించొద్దని కమిటీ బ్యాంకులకు సూచించింది. డిసెంబరు ముగింపు నాటికి సంస్థ నిరర్థక ఆస్తులు రూ.8.31 లక్షల కోట్లకు చేరడాన్ని కమిటీ ఈ సందర్భంగా ప్రస్తావిస్తూ తన అసంతృప్తిని వ్యక్తం చేసినట్టుగా సమాచారం. ఈ సమావేశంలో ఐబీఏ డిప్యూటీ చైర్మెన్‌ స్టేట్‌ బ్యాంక్‌ ఆఫ్‌ ఇండియా అధినేత రజనీశ్‌ కుమార్‌, పంజాబ్‌ నేషనల్‌ బ్యాంక్‌ ఎండీ సునీల్‌ మెహతాలు బ్యాంకుల్లో పేరుకుపోతున్న నిరర్థ ఆస్తులు, బ్యాంకు మోసాలపై సమగ్ర వివరణనిచ్చారు. ఈ సమావేశంలో ఐబీఏ సీనియర్‌ అడ్వైజర్‌ అలోక్‌ గౌతమ్‌ తదితరులు పాల్గొన్నారు. ఆర్‌బీఐ గవర్నర్‌ ఉర్జిత్‌ పటేల్‌ పార్లమెంటరీ కమిటీ ముందు హాజరు కానున్న వారం రోజుల ముందు ప్యానెల్‌ బ్యాంకులతో సమావేశం కావడం విశేషం.
మీ స్నేహితులకు రికమెండ్ చెయ్యండి